Martin Herem

Martin Herem (sündinud 17. detsembril 1973 Tallinnas) on Eesti erusõjaväelane, auastmelt kindral, kes oli 5. detsembrist 2018 kuni 28. juunini 2024 Eesti kaitseväe juhataja. 

Alates 2012. aastast oli ta Kaitseväe Ühendatud Õppeasutuste ülema asetäitja ning alates 2013. aastast õppeasutuste ülem. 2016. aasta juulis asus ta juhtima Kaitseväe peastaapi. 2018. aasta detsembris asus ta juhtima Eesti kaitseväge, olles ühtlasi esimene Kaitseväe juhataja, kes ei olnud teeninud ühegi välisriigi relvajõududes.

2024. aastal lahkus ta enne oma ametiaja lõppu kaitseväe juhataja kohalt, andes selle üle Andrus Merilole, ning läks seejärel erru. Pärast tegevteenistusest lahkumist on ta töötanud sõjalise nõuandjana kaitsetööstusettevõtetes Frankenburg Technologies ja Milrem Robotics.

 Sõjaline haridus 
 1995 – allohvitseride kursus (Kaitseväe Lahingukool)
 1996 – nooremohvitseri kursus (Eesti Riigikaitse Akadeemia)
 1996 – kaaderkoosseisu täiendkursus (Kaitseväe Lahingukool)
 1998 – kompaniiülemate kursus (Army Combat School)
 2000 – staabiohvitseride kursus (Üksik-Vahipataljon)
 2001 – teabeohvitseri kursus (Üksik-Vahipataljon)
 2002 – vanemstaabiohvitseride kursus (Balti Kaitsekolledž)
 2006 – missioonieelne baaskursus (Rahuoperatsioonide keskus)
 2012 – Kõrgema Sõjakooli keskastme kursus (Kaitseväe Ühendatud Õppeasutused)
 2012 – kõrgema staabiohvitseri kursus (Balti Kaitsekolledž)
 2016 – Reserve Component National Security (Ameerika Ühendriigid)

2012. aastal kaitses ta Kaitsejõudude Ühendatud Õppeasutustes magistrikraadi tööga "Metsavendade strateegia ja tegevuse analüüs: Rudolf Saaliste poolt organiseeritud metsavennad aastatel 1947–1950".

 Teenistuskäik 
 Alates Kuni Teenistus september 1992 juuni 1996 Sisekaitseakadeemia (tollal Eesti Riigikaitse Akadeemia) kadett juuli 1996 veebruar 1998 Kuperjanovi Üksik-jalaväepataljoni rühmaülem veebruar 1998 juuli 1998 Kuperjanovi Üksik-jalaväepataljoni kompaniiülema abi juuli 1998 november 1998 Kuperjanovi Üksik-jalaväepataljoni staabi operatiiv- ja väljaõppesektsiooni ohvitser november 1998 jaanuar 2000 Tartu Üksik-jalaväepataljoni operatiiv- ja väljaõppesektsiooni ohvitser jaanuar 2000 juuli 2000 Tartu Üksik-jalaväepataljoni operatiiv- ja väljaõppesekstsiooni ülem juuli 2000 juuli 2001 Tartu Üksik-jalaväepataljoni staabi ülem august 2002 august 2003 Kaitseväe Ühendatud Õppeasutuste taktika õppetooli õppejõud september 2003 veebruar 2006 Kaitseväe Ühendatud Õppeasutuste taktika õppetooli ülem veebruar 2006 juuni 2006 Iraagi treeningmissiooni (OIF II) vanemstaabiohvitser juuni 2006 aprill 2007 Kaitseväe Ühendatud Õppeasutuste taktika õppetooli ülem aprill 2007 mai 2008 LT VÕK Tapa väljaõppekeskuse staabiülem, ülema ülesannetes juuni 2008 juuli 2012Kirde Kaitseringkonna ülem juuli 2012 august 2013 Kaitseväe Ühendatud Õppeasutuste ülema asetäitja august 2013 juuli 2016 Kaitseväe Ühendatud Õppeasutuste ülem juuli 2016 detsember 2018 Kaitseväe peastaabi ülem detsember 2018 juuni 2024Kaitseväe juhataja kindral Martin Herem astub tagasi, 16. jaanuar 2024 Kaitseväe juhataja

 Kaitseväe juhatajana 
2018. aasta 10. jaanuaril esitas kaitseminister Jüri Luik valitsusele Heremi kandidatuuri Kaitseväe juhataja ametikohale, mille valitsus 11. jaanuaril heaks kiitis.

Heremi teeneteks kaitseväe juhatajana on julgeolekuekspert ja riigikaitsekomisjoni liige Peeter Tali pidanud kaitseväe sõjaaja struktuuri suurendamist 43 700 inimeseni, vägede lahinguvõime ja tulejõu tõstmist, suurte õppekogunemiste korraldamist ja koostööd liitlastega. Lisaks hindas Tali Heremi oskusi avaliku esinejana, kes suudab keerulistest teemadest arusaadavalt rääkida ja "jätab otsekohese, usaldusväärse ja enesekindla mulje teotahtelisest kindralist, kes teeb, mitte ei otsi lahendusi".

2024. aasta juunis lahkus Herem omal soovil ennetähtaegselt kaitseväe juhataja ametist. Hiljem on ta oma otsust selgitades öelnud, et lahkumise tingis poliitikute, reservkindralite (sh riigikaitsekomisjoni liikmete) ja tegevväelaste tahtmatus "teha neid asju, mida oli vaja teha, piisava kiiruse ja mahuga". Selliste näidetena on ta nimetanud vastuseisu ex officio antud sõjalise nõuandele osta 1,6 miljardi eest laskemoona, 2023. aastal toimunud õppuse Ussisõnad korraldamisele ning diviisi formeerimisele kaitseväes. 2025. aasta juulis antud intervjuus ütles ta lisaks, et mõnel juhul hakkasid asjad siiski algsest vastuseisust olenemata arenema, tuues konkreetsemaks näiteks eelmainitud õppuse ja diviisi loomise.

 Karjäär erasektoris 
Pärast tegevteenistusest lahkumist on Herem töötanud kaitsetööstuses. 2024. aasta augustis alustas ta tööd sõjandusrobootikaga tegelevas ettevõttes Milrem Robotics sõjalise strateegia nõunikuna. Sama aasta septembrist töötab ta kaitsetööstusettevõtte Frankenburg Technologies strateegilise nõustajana.

 Auastmed 
pisi|Martin Herem (paremal), Veiko-Vello Palm (keskel) ja Jüri Ratas (vasakul) kohtumas NATO peasekretäri Jens Stoltenbergiga (paremalt teine) Tapal  (2017)
+ Õlak  Auaste  Kuupäev20pxnooremleitnant17. juuni 199620pxleitnant18. veebruar 200020pxkapten14. veebruar 200320pxmajor19. juuni 200620pxkolonelleitnant5. veebruar 200920pxkolonel18. veebruar 201320pxbrigaadikindral15. veebruar 201720pxkindralmajor14. veebruar 201820pxkindralleitnant18. veebruar 202120pxkindral 24. jaanuar 2023

 Teenete- ja rinnamärgid 
Eesti teenetemärgid106px  Kotkaristi I klassi teenetemärk  23. veebruar 2024[https://president.ee/et/teenetemargid/teenetemarkide-kavalerid/55861-martin-herem Kotkaristi I klassi teenetemärk, seerianumber 1209106px  Kotkaristi II klassi teenetemärk  21. veebruar 2018[https://president.ee/et/teenetemargid/teenetemarkide-kavalerid/30759-martin-herem Kotkaristi II klassi teenetemärk, seerianumber 1128106px  Kaitseministeeriumi I klassi teenetemärk 17. juuni 2024[https://pildid.mil.ee/index.php?/category/62758 106px  Kaitseministeeriumi III klassi teenetemärk  106px  Kaitseväe teenetemärk (kaitsealased teened)  16. veebruar 2007106px  Kaitseväe teeneterist (riigikaitseliste teenete eest)  106px  Kaitseväe teeneterist (eeskujuliku teenistuse eest)  21. veebruar 2005106px  Maaväe Ohvitseri Kuldrist 106px  Kaitseministeeriumi rahvusvahelistes rahuoperatsioonides osalenute medal  106px  Kaitseliidu teenetemedali eriklass 106px  Mälestusmedal "10 aastat taastatud Kaitseväge" 106px  Ida prefektuuri teenetemärk 106px  Päästeteenistuse Hõberist 10. veebruar 2011106px  Kaitseliidu Kooli teeneterist 106px  Eesti Reservohvitseride Kogu Eriteeneterist 17. detsember 2020106px  Eesti Reservohvitseride Kogu kuldrist 29. november 2019106px  Eesti Reservohvitseride Kogu hõberist 17. mai 2016106px  Eesti Endiste Metsavendade Liidu teeneteristi III klass Välismaised teenetemärgid106px  Viestursi I klassi orden (Läti)  23. aprill 2023[https://president.ee/et/teenetemargid/valisriigi-antud-teenetemargid/54865-martin-herem 
Läti Vabariigi Viestursi ordeni I klass] Vabariigi Presidendi Kantsele, 1. märts 2024 106px  Teenete eest postimees, 13. november 2022 (Ukraina)  2022 106px  Auleegioni orden (komandör)Herem pälvis Prantsusmaa Auleegioni ordeni. ERR, 12. november 2021 (Prantsusmaa)  11. november 2021106px  Pronkstäht (Ameerika ühendriigid) Rinnamärgid106px   Võitlustegevuse rinnamärk (USA)106px  Balti Kaitsekolledži kõrgema staabikursuse lõpetanu rinnamärk106px  Balti Kaitsekolledži ühendtaseme juhtimis- ja staabikursuse lõpetanu rinnamärk106px  Sõjakooli keskastme kursuse lõpetanu rinnamärk106px  Kuperjanovi jalaväepataljoni rinnamärk  Vabaduse Tammepärja aumärkVabaduse Tammepärja aumärgi kavalerid

 Isiklikku 
 Perekond 
Mõlemad ta vanaisad olid Vabadussõja veteranid. Tema isapoolne vanaisa on vabadusristi kavaler Paul Herem ja emapoolne vanaisa on samuti vabadusristi kavaler Harri Moora. Martin Heremi tädipoeg on poliitik Jürgen Ligi. Tema tädi oli geograaf Ann Marksoo.

Herem on abielus ning tal on poeg ja kaks tütart.

 Hobid 
Hobidenana tegeleb Herem maratonijooksu, jahipidamise ja koduloolise metsavendluse uurimisega.

6. märtsil 2019 avaldatud Eesti Ekspressi intervjuus sõnas Herem, et tegeleb kirglikult mullamuttide püüdmisega. Herem kirjeldas intervjuus mutipüüdmise viise ning strateegiaid ja avaldas, et peab püütud muttide kohta ka küllaltki detailset statistikat. Kui 2024. aastal, mil ta enam mutipüüdimisega sedavõrd aktiivselt ei tegelenud, püüdis ta umbes 20 mutti, siis "tippajal" õnnestus tal aastas kätte saada ca sadakond.

Alates 2009. aastast on ta uurinud metsavendluse ajalugu Eestis, kaitstes 2012. aastal Kaitsejõudude Ühendatud Õppeasutuses ka selleteemalise magistritöö. Heremi uurimishuvideks on lisaks metsavendade tegevusele olnud nende omavaheline suhtlus.

Võõrkeeltest valdab ta inglise ja vene keelt.

 Iseloomustusi 
Kindralleitnant Johannes Kert, Kaitseväe juhataja aastail 1996–2000, on teda iseloomustanud järgnevalt: "ta on väga suure töövõimega, praktilise meelega ohvitser, kellel on eeskujulik teenistuskäik". Samuti hindas ta Heremi initsiatiivi lumetorm Monika ajal, mil Herem saatis Kirde Kaitseringkonna ülemana Padaorus lumevangi jäänud inimeste abistamiseks Päästeametile toeks viis kaitseväe roomikmasinat Hägglunds Bv 206, 10 veoautot Unimog, viis maasturit, kolm traktorit, kaks puksiirmasinat ja ligi 100 kaitseväelast. Herem ei küsinud selleks täiendavat luba kaitseväe juhatajalt, kelle heakskiiduta ei tohtinud antud sõidukeid kaitseväe territooriumilt välja viia. Heremi panust Padaoru sündmuste lahendamisel on hinnatud ka ajakirjanduses.

Kaitseminister Jüri Luik on Heremit iseloomustades öelnud, et ta on "liidriomadustega ohvitser, kes tunneb läbi ja lõhki mobilisatsioonisüsteemi ning on tõestanud, et suudab arendada reservarmeed".

 Viited 

 Välislingid 

 Heremi biograafia kaitseväe kodulehel
 Heliis Nemsitsveridze: "Martin Herem – mees, kellest saab kaitseväe uus Etna" Eesti Päevaleht, 26. november 2018
 Madis Vaikmaa: "Martin Herem - sada protsenti Eesti toode" Postimees, 12. jaanuar 2018
 Ainar Ruussaar: "Peastaabi ülem: paari päevaga Eestit okupeerida pole võimalik" ERR, 2. jaanuar 2018
 "Kahekõne: Martin Herem" ETV, 25.02.2016
 Aleksander Pihlak: "Kes on kaitseväe järgmine juhataja Martin Herem?" Delfi, 11. jaanuar 2018
 "Herem: riik kukkus valijatele meeldida püüdes Nursipalu kommunikatsioonis läbi" ERR, 23. aprill 2023

Kategooria:Eesti kindralid 
Kategooria:Eesti kaitseväe juhatajad
Kategooria:Kaitseväe peastaabi ülemad
Kategooria:Kuperjanovi jalaväepataljoni koosseis
Kategooria:Kaitseväe teeneteristi kavalerid
Kategooria:Kaitseväe teenetemärgi kavalerid
Kategooria:Auleegioni komandörid
Kategooria:Kotkaristi II klassi teenetemärgi kavalerid
Kategooria:Kotkaristi I klassi teenetemärgi kavalerid
Kategooria:Sündinud 1973